โจ๋ดักยิงอริรุ่นพี่เจ็บ หลังเปิดศึกในเฟซฯ ปมแย่งสาว เผยมือปืนวัยแค่ 16
2 โจ๋คู่อริ เปิดศึกในเฟซฯ นัดเคลียร์ปัญหา ก่อนชักปืนยิงอีกฝ่ายได้รับบาดเจ็บ หนีตายขอความช่วยเหลือ ตำรวจรู้ตัวมือยิงแล้ว วัยแค่ 16 ปี เหตุเรื่องชู้สาว คาดไม่นานจับตัวได้เมื่อเวลา 15.50 น.วันที่ 23 เม.ย.63 ร.ต.ท.ศิขรินทร์ สะอาด รอง สว.(สอบสวน) สภ.เมืองยโสธร รับแจ้งเหตุวัยรุ่นถูกดักยิงได้รับบาดเจ็บบริเวณปากทางเข้าบ้านหนองแสง ต.ตาดทอง อ.เมือง จ.ยโสธร ก่อนจะมาขอความช่วยเหลือที่ปั๊มน้ำมันใกล้ที่เกิดเหตุ จึงรุดไปตรวจสอบ พร้อมด้วย พ.ต.อ.มังกร กวีกรณ์ ผกก.สภ.เมืองยโสธร พ.ต.ท.ศรัณย์พงศ์ จักษุกรรฐ รอง ผกก.(สอบสวน) พ.ต.ท.วรวุทธิ์ ท่านมุข รอง ผกก.สส.สภ.เมืองยโสธร และเจ้าหน้าที่ตำรวจชุดสืบสวน สภ.เมืองยโสธรเมื่อเจ้าหน้าที่เดินทางไปถึง พบเจ้าของปั๊ม พนักงาน และเพื่อนผู้บาดเจ็บจับกลุ่มคุยกัน ส่วนผู้บาดเจ็บชื่อ นายเอ (นามสมมติ)อายุ 18 ปี เป็นชาว จ.ยโสธร มีบาดแผลถูกยิงด้วยอาวุธปืนไม่ทราบชนิด เป็นรอยเฉี่ยวยาวที่หน้าท้อง โดยเจ้าหน้าที่กู้ภัยได้นำตัวส่งรักษาที่โรงพยาบาลแล้วก่อนหน้านี้จากการสอบถามเพื่อนผู้บาดเจ็บ เล่าว่า ก่อนเกิดเหตุตนอยู่บ้าน จากนั้น นายบี (นามสมมติ) ได้ขี่รถจักรยานยนต์ ยี่ห้อฮอนด้าเวฟมาหา โดยมี นายเอผู้บาดเจ็บนั่งซ้อนท้ายมาด้วย จากนั้นบอกให้ตนตามไปเป็นเพื่อน โดยก็ไม่รู้ว่าไปไหน ตนจึงขับรถจักรยายนต์ตามไป จนถึงถนนอรุณประเสริฐ มุ่งออกตัวเมือง จากนั้นเลี้ยวซ้ายเข้าปากทางบ้านหนองแสง ซึ่งตนขับจักรยานยนต์ห่างจากรถเพื่อนประมาณ 15 เมตร และสังเกตุเห็นวัยรุ่นชาย 2 คนจอดรถยี่ห้อฮอนด้าเวฟ สีน้ำเงิน ข้างทาง ก่อนยกปืนไทยประดิษฐ์วิ่งเข้ามาหารถของเพื่อน จนเสียหักล้มลง ก่อนยิงใส่ 1 นัด จนนายบีคนขับต้องวิ่งหนีลงป่าข้างทาง ส่วนนายเอถูกยิงที่ท้องจนได้บาดเจ็บ วิ่งย้อนกลับมาพร้อมกระโดดขึ้นรถตน จากนั้นตนจึงพาขับไปขอความช่วยเหลือที่ปั๊มน้ำมันดังกล่าว ส่วนมือปืนขับรถตามมา ก่อนขับผ่านหน้าปั๊มไปและมุ่งหน้าเข้าตัวเมืองยโสธรด้าน พ.ต.ท.วรวุทธิ์ กล่าวว่า เบื้องต้นจากการสอบสวนคาดว่า วัยรุ่น 2 ราย มีเรื่องชู้สาวและมีเรื่องทะเลาะกันในเฟซบุ๊กส่วนตัว จึงได้นัดกันมาเคลียร์ปัญหาที่จุดเกิดเหตุ ก่อนที่มือปืนจะมาดักรออีกฝ่าย จนเป็นเหตุให้เกิดการดักยิงกันในวันนี้ จากแนวทางการสืบสวนทราบตัวมือปืนแล้ว โดยมือปืนมีอายุเพียง 16 ปี ซึ่งคาดว่าอีกไม่นานจะสามารถจับตัวได้
2 โจ๋คู่อริ เปิดศึกในเฟซฯ นัดเคลียร์ปัญหา ก่อนชักปืนยิงอีกฝ่ายได้รับบาดเจ็บ หนีตายเข้าขอความช่วยเหลือ ตำรวจรู้ตัวมือยิงแล้ว วัยแค่ 16 ปี เหตุเรื่องชู้สาว คาดไม่นานจับตัวได้
ยิงกัน,วัยรุ่นยิงกัน,วัยรุ่นตีกัน,วัยรุ่นเลือดร้อน,คนโดนยิงบาดเจ็บ,ข่าวทั่วไป